13 Ka jalo, go bega tiro ya rona ya go rera go re thusa go dira thomo ya rona ya go rera dikgang tse di molemo tsa Bogosi ka botlalo. Mo godimo ga moo, a ga re kgothadiwe ke go utlwa ka tiro e bakaulengwe ba rona ba e dirang mo dikarolong tse dingwe tsa lefatshe? Fa re utlwa pego ya gore tiro e a gola e bile e a ata mo lefatsheng lotlhe, re tlala boipelo, re batla go dira mo gontsi le go feta pele e bile re tlhomamisega gore Jehofa o tla re segofatsa. Mme a bo go kgotsofatsa jang ne go itse gore pego ya se rona re se dirileng le yone e teng mo pegong ya lefatshe lotlhe! Pego ya rona e potlana fa e bapisiwa le palogotlhe, mme Jehofa o e ela tlhoko. (Mareko 12:42, 43) Gakologelwa, fa pego ya gago e ka bo e seyo, pego ya lefatshe lotlhe e ka bo e sa felela.